Foto: RIA "Novosti" Rossiya prezidenti Vladimir Putin Qozog‘iston va Rossiya xalqlari o‘rtasida do‘stlikni saqlab qolish Ostona hamda Moskva uchun muhim mavzu ekanini aytib o‘tdi, deb xabar qilmoqda «Interfaks». «Konferentsiya kun tartibida shunday mavzular turibdiki, ular ham Moskva, ham Ostona uchun ustuvor ahamiyatga ega: Yevroosiyo makonida integratsiya jarayonlarini ilgari surish, inson kapitali rivoji. Hamda, albatta, juda muhimki, kelajak avlod Rossiya va Qozog‘iston xalqlari uchun katta qimmatga ega bo‘lgan an’anaviy do‘stlik hamda ittifoqchilikni saqlab qolishi va mustahkamlab borishi kerak», - deya murojaat bilan chiqqan Putin. Avvalroq Putin Qozog‘iston prezidenti Nursulton Nazarboyev bilan telefon orqali muloqotda Sochida bo‘lib o‘tgan Suriya milliy muloqoti kongressini muhokama etgani ma’lum bo‘lgandi.